ΓΡΑΠΤΗ ΕΡΩΤΗΣΗ E-0515/01

υποβολή: Francesco Musotto (PPE-DE) προς την Επιτροπή

(22 Φεβρουαρίου 2001)

Θέμα: Ευρωπαϊκή άδεια για τη χρήσηπολογιστή

Στην Ιταλία ανθούν οι οργανισμοί που μετά από μαθήματα (επί πληρωμή) και επιτυχείς εξετάσεις (επί πληρωμή) χορηγούν ευρωπαϊκή άδεια για τη χρήσηπολογιστή.

- Για λόγους προστασίας των καταναλωτών, μπορεί η Επιτροπή να διευκρινίσει εάνφίσταται και/ή αναγνωρίζεται η ευρωπαϊκή άδεια για τη χρήσηπολογιστή (ECDL, European Computer Driving Licence) ως ευρωπαϊκή προδιαγραφή δεξιότητας;

- Μπορεί η Επιτροπή να αναφέρει τη νομική πηγή από την οποία προέρχεται η νομική αναγνώριση της εν λόγω άδειας;

- Γνωρίζει η Επιτροπή και/ή εξουσιοδότησε τη χρήση του κοινοτικού σήματος (σημαία της Ευρώπης) στα κέντρα που χορηγούν την άδεια και/ή στις βεβαιώσεις;

- Γιατί η Επιτροπή επικύρωσε, σε περίπτωση αναγνώρισης, μία προδιαγραφή δεξιοτήτων που προέρχεται από τα προγράμματα Microsoft και όχι παραδείγματος χάριν από τα προγράμματα Linux που εξάλλου είναι και δωρεάν;

- Με ποιο τρόπο προτίθεται η Επιτροπή να προστατεύσει εκείνους, που μη διαθέτοντας την εν λόγω άδεια, έχουν γνώση μέσων πληροφορικής;

Απάντηση της κ. Reding εξ ονόματος της Επιτροπής

(24 Απριλίου 2001)

Το πρόγραμμα της ευρωπαϊκής άδειας για τη χρήσηπολογιστή (European Computer Driving Licence -ECDL), το οποίο έχει σκοπό να καθιερώσει ένα σύστημα πιστοποίησης των γνώσεων της χρήσηςπολογιστή σε πανευρωπαϊκή βάση, αναπτύχθηκε με την οικονομική στήριξη του προγράμματος Esprit της Επιτροπής και αργότερα του προγράμματος Leonardo da Vinci. Πρωτοβουλίες όπως η ευρωπαϊκή άδεια για τη χρήσηπολογιστή αποσκοπούν στη μείωση του χάσματος των δεξιοτήτων στις τεχνολογίες πληροφορίας και επικοινωνίας (ΤΠΕ). Αυτή τη στιγμή, πάντως, δενπάρχει κανένας μηχανισμός επικύρωσης της συγκεκριμένης, ή άλλης, ειδικότητας ως ευρωπαϊκής. Η τυχόν αναγνώριση ειδικοτήτων του είδους που αναφέρει ο αξιότιμος βουλευτής ή η χορήγηση διπλώματος σε αυτόν τον τομέα εξακολουθούν ναπάγονται στην αρμοδιότητα των κρατών μελών.

Στην περίπτωση που ένα κράτος μέλος αναγνωρίζει μια τέτοια ειδικότητα, ο αξιότιμος βουλευτής θα μπορούσε να απευθυνθεί στη νομική αρχή του εν λόγω κράτους μέλους προκειμένου να εντοπίσει τη νομική βάση της αναγνώρισης.

Στο πλαίσιο του προγράμματος Leonardo da Vinci, ο αντισυμβαλλόμενος έχει την συμβατικήποχρέωση να εξασφαλίζει ότι όλα τα προϊόντα που αναπτύσσονται βάσει της σύμβασης αναφέρουν την οικονομική στήριξη του προγράμματος(1). Κατά συνέπεια, η ECDL δικαιούται να κάνει χρήση της ευρωπαϊκής σημαίας, επειδή το πρόγραμμα αναπτύχθηκε με κοινοτική χρηματοδότηση.

Η ECDL ως πιστοποιητικό δεν βασίζεται σε κάποια συγκεκριμένη πλατφόρμα λογισμικού" βασίζεται στην πρακτική επίδειξη ενός επιπέδου ικανότητας χρήσης (στις σχετικές ενότητες) διαδεδομένων εφαρμογών γραφείου. Το λογισμικό που μπορεί να χρησιμοποιηθεί για την εξακρίβωση αυτού του επιπέδου αποτελεί το αντικείμενο διαπραγμάτευσης μεταξύ τουποψηφίου και του σχετικού εξεταστικού κέντρου. Η διαχείριση της ECDL πραγματοποιείται από το ινστιτούτο της ευρωπαϊκής άδειας για τη χρήσηπολογιστή.

Δεν είναι απολύτως σαφές τι εννοεί ο αξιότιμος βουλευτής με την έκφραση να προστατεύσει. Μέσα από τα διάφορα προγράμματα και δραστηριότητές της, η Επιτροπή ενθαρρύνει τους Ευρωπαίους πολίτες να αναπτύσσουν τις δεξιότητές τους στην τεχνολογία των πληροφοριών (ΤΠ). Η ευρωπαϊκή άδεια για τη χρήσηπολογιστή αποτελεί μια μεταξύ πολλών ευκαιριών για τους χρήστες να δοκιμάσουν τις δεξιότητες αυτές.

(1) Άρθρο 7.8 της σύμβασης του 1996 Ο αντισυμβαλλόμενος δεσμεύεται να λάβει μέτρα για τη διάδοση των διάφορων προϊόντων κατάρτισης που παράγονται στα πλαίσια της παρούσας σύμβασης. Επιπροσθέτως, ο αντισυμβαλλόμενος δεσμεύεται να αναφέρει την στήριξη από το πρόγραμμα Leonardo da Vinci σε κάθε εκδήλωση και στα διάφορα προϊόντα κατάρτισης που παράγονται στα πλαίσια της παρούσας σύμβασης..